# Escola Valenciana

Escola valenciana - Federació d'Associacions per la Llengua és una entitat cívica formada per 26 associacions comarcals i d'àmbit valencià. El principal objectiu de l'entitat és la normalització lingüística en tots els àmbits d'ús de la llengua, amb especial incidència en el sistema educatiu valencià.

## Activitats

Va començar la seua activitat en el camp educatiu entre els anys 1984 i 1986, quan naixen les primeres coordinadores, que finalment es federaren el 1990 amb el nom d'Escola Valenciana - Federació d'Associacions per la Llengua, amb l'objectiu de potenciar la creació d'un sistema educatiu amb el valencià com a llengua vehicular. En aquest marc, van nàixer les Trobades d'Escoles en Valencià, aplecs lúdics i reivindicatius que han esdevingut el projecte amb més ressò de l'entitat. Les festes per la llengua reuneixen cada any més de 200.000 persones entre pares, mares, alumnes i mestres en les vora 20 Trobades comarcals.
L'entitat cívica ha conservat l'acció a l'escola i ha ampliat el treball en matèria de normalització lingüística a la resta d'àmbits d'ús socials. Educació, música, cinema, literatura, cultura popular, multiculturalitat, voluntariat, sostenibilitat i democràcia participativa són els pilars d'una nova visió d'Escola Valenciana com a entitat global, que ha esdevingut un grup de pressió constant i constructiu en la vida social, educativa i política valenciana.
Tots aquests camps d'actuació s'han materialitzat en projectes i serveis concrets com el Voluntariat pel Valencià, la Gira -Festival itinerant de música en valencià- (amb el Feslloch com a cloenda anual), l'Acosta't al Territori, el Cinema a l'Escola, l'Oficina de Drets Lingüístics, la xarxa d'Escoles de Qualitat, així com materials com la Devedeteca, la col·lecció "l'Àlbum" i els Tallers de Cultura Popular.
Escola Valenciana organitza cada any la Nit d'Escola Valenciana, en què s'atorguen els guardons que lliura l'entitat a persones i col·lectius que treballen per la normalització lingüística en diferents àmbits d'ús. També es presenta el lema i la imatge de les Trobades d'Escoles en Valencià d'eixa edició.
L'entitat cívica inclou el projecte Amic-Amiga d'Escola Valenciana, per implicar directament les persones que creuen en una visió del País Valencià que vetlla per la nostra llengua com a màxim tret d'identitat. En aquest sentit, per a garantir projectes sostenibles i estables, cal generar un vincle social i econòmic que permeta fer realitat les principals activitats que du a terme Escola Valenciana i és per això que els Amics i les Amigues d'Escola Valenciana ajuden amb les seues aportacions a dur endavant la tasca diària de fer del valencià la llengua oficial d'ús normal.

## Reconeixements rebuts

* Premi Martí Gasull i Roig, 2015.
* Premi Internacional Linguapax, 2014.
* Premi 9 d'Octubre d'Educació i Cultura de l'Ajuntament d'Alboraia, 2013.
* Premi Ús i Ensenyament en Valencià dels Premis Educació del PSPV-PSOE, 2013.
* Premi Valencià de l'any de la Fundació Huguet, 2012.
* Premi Importante de Levante-EMV, 2012.
* Premi Moragues-Basset del Casal Pere III/Ateneu, 2011.
* Creu de Sant Jordi de la Generalitat de Catalunya, 2010.
* Premi del Col·lectiu Francesc Macià, 2009.
* Premi de l'Associació Cívica Amics d'Aiora, 2009.
* Premi Francesc Layret, 2009.
* Premi Importante de Levante-EMV, 2009.
* Premi Memorial Francesc Macià de la Fundació Josep Irla, 2009
* Premi Ciudadanos, 2008.
* Premi de la Societat Econòmica d'Amics del País, 2007.
* Premi Nacional de Cultura de la Generalitat de Catalunya, 2006.
* Premi Ciutat de Dénia atorgat per l'EPA, 2005.
* Premi del Col·lectiu Serrella de Banyeres de Mariola, 2005.
* Premi de la Nit de la Cultura balear atorgat per l'OCB, 2005.
* Premi Josep Climent de Castelló, 2005.
* Premi del Moviment Escolta de València, 2004.
* Premi Jaume I de la Franja de Ponent, 2004.
* Premi Joan Coromines per l'Actuació Cívica com a col·lectiu de la CAL, 2003.
* Premi Tirant lo Blanc a l'Acció Cívica, 2002.
* Premi 9 d'Octubre Vila de Xàbia a l'Acció Cívica, 2002.
* Premi Vicent Ventura, 2001.
* Premi Tio Canya. Casal Jaume I de l'Alcúdia, 2000.
* Premi Socarrat d'Or. Vila-real, 1998.
* Premi a les Llibertats Nacionals, Unitat del Poble Valencià, 1997.
* Premi d'Honor Fundació Jaume I. Àmbit d'Actuació Cívica, 1997.
* Premi Vila d'Ondara a la Promoció Lingüística. Àmbit Educatiu, 1997.
* Premi d'Honor Vila de Pedreguer, 1994.

## La Nit d'Escola Valenciana

La Nit d'Escola Valenciana va nàixer amb l'esperit de reunir persones vinculades a Escola Valenciana, així com representants institucionals en una vetllada en què es lliuren els guardons d'Escola Valenciana a persones i col·lectius que treballen per la normalització de la nostra llengua en diversos àmbits i s'anuncien les Trobades d'Escoles en Valencià.
Des de 2009, els guardons que s'atorguen a persones, entitats culturals i empreses que són exemple de promoció i ús social de la nostra llengua, s'anomenen "Intentant la llibertat" i estan dissenyats per Andreu Alfaro, prestigiós escultor valencià de renom internacional.
Des de 2004, la Nit d'Escola Valenciana s'ha celebrat a València (l'Horta de València), El Puig (l'Horta Nord), Alzira (la Ribera Alta), Xàtiva (la Costera), Godella (l'Horta Nord), Calp (la Marina Alta), Castelló (la Plana Alta), Alcoi (l'Alcoià i el Comtat), L'Eliana (el Camp de Túria), Alacant (l'Alacantí), Canet d'en Berenguer (el Camp de Morvedre), Albal (l'Horta Sud) i Alginet (la Ribera Alta).

## Llista de guardonats/des en La Nit d'Escola Valenciana

* Rafael L. Ninyoles (Guardó 'Josep Vicent Garcia' a la Trajectòria Individual, 2017)
* Federació de Moviments de Renovació Pedagògica del País Valencià (Guardó a l'Ús Social del Valencià, 2017)
* Pluja Teatre (Guardó Extraordinari, 2017)
* Carmen Agulló (Guardó a la Trajectòria Individual, 2016
* Federació Valenciana de Nanos i Gegants (Guardó a l'Ús Social del Valencià, 2016)
* Institut d'Estudis de la Vall d'Albaida (Guardó Extraordinari, 2016)
* Josep Chaqués (Guardó a la Trajectòria Individual, 2015)
* Associació d'Editors del País Valencià (Guardó a l'Ús Social del Valencià, 2015)
* Xúquer Viu (Guardó Extraordinari, 2015)
* Carme Miquel (Guardó a la Trajectòria Individual, 2014)
* Pep Gimeno "Botifarra" (Guardó a l'Ús Social del Valencià, 2014)
* Xarxa Vives d'Universitats (Guardó Extraordinari, 2014)
* Adela Costa (Guardó a la Trajectòria Individual, 2013)
* CEIPs Sant Cristòfor Màrtir de Picassent i Rei en Jaume i Ramon y Cajal de Xirivella (Guardó a l'Ús Social del Valencià, 2013)
* Grup Murbíter (Guardó Extraordinari, 2013)
* Joan Ponsoda (Guardó a la Trajectòria Individual, 2013)
* Al Tall (Guardó a l'Ús Social del Valencià, 2013)
* Vicent Pitarch (Guardó Extraordinari, 2013)
* Paco Muñoz (Guardó a la Trajectòria Individual, 2012)
* Revista Saó (Guardó a l'Ús Social del Valencià, 2012)
* Cor de L'Eliana (Guardó Extraordinari, 2012)
* Empar Granell (Guardó a la Trajectòria Individual, 2011)
* Babaclub i Canal Super3 (Guardó a l'Ús Social del Valencià, 2011)
* Betlem de Tirisiti i Francesc de Paula Burguera (Guardó Extraordinari, 2011)
* Isabel Rios (Guardó a la Trajectòria Individual, 2010)
* Obrint Pas (Guardó a l'Ús Social del Valencià, 2010)
* Betlem de la Pigà (Guardó Extraordinari, 2010)
* Tudi Torró (Guardó a la Trajectòria Individual, 2009)
* Conta Conta Produccions i Albena Teatre (Guardó a l'Ús Social del Valencià, 2009)
* Edicions Bromera (Guardó Extraordinari, 2009)
* Vicent Pascual (Guardó a la Trajectòria Individual, 2008)
* Club de bàsquet Pamesa València (Guardó a l'Ús Social del Valencià, 2008)
* Tractat d'Almisrà (Guardó Extraordinari, 2008)
* VilaWeb (2007)
* Col·lectiu Ovidi Montllor de Músics i Cantants en Valencià, COM (2006)
* Vicent Marçà (2005)
* Col·legi Censal de Castelló i Sant Jaume d'Almoines, com a les primeres escoles que van iniciar l'ensenyament en valencià (2004)

## Presidències

* Josep Chaqués (1990-1991).
* Carme Miquel (1991-1994).
* Vicent Romans (1994-2002).
* Diego Gómez (2002-2010).
* Vicent Moreno (2010-2018).
* Natxo Badenes (2018-2022).
* Alexandra Usó (2022-)

## Estimem la nostra llengua: mural de les trobades d'escoles en valencià

* Vista parcial del mural realitzat per Xavier Mariscal i els estudiants de les escoles en valencià, en la "Trobada d'escoles en valencià" de l'any 1995
* Vista parcial del mural realitzat per Xavier Mariscal i els estudiants de les escoles en valencià, en la "Trobada d'escoles en valencià" de l'any 1995
* Vista parcial del mural realitzat per Xavier Mariscal i els estudiants de les escoles en valencià, en la "Trobada d'escoles en valencià" de l'any 1995

## Referències

* ↑ «Escola Valenciana guanya la segona edició del Premi Martí Gasull». 324.cat, 13-02-2015. Arxivat de l'original el 2019-01-11. [Consulta: 13 febrer 2015].
* ↑ «Premi 2014 | Linguapax Internacional». Arxivat de l'original el 2021-05-04. [Consulta: 4 maig 2021].
* ↑ «Alboraya celebra la 5ª edición de los premios 9 de Octubre en el Auditorio Municipal» (en castellà). Arxivat de l'original el 2021-05-04. [Consulta: 4 maig 2021].
* ↑ http://www.vivecastellon.com. «‘Premis Valencià de l’Any’ a la escritora Isabel Clara-Simó y a la asociación ‘Escola Valenciana’ Castellón, ‘Premis Valencià de l’Any’, 2012 Noticias Castellón y provincia» (en castellà). Arxivat de l'original el 2021-05-04. [Consulta: 4 maig 2021].
* ↑ «Puigcercós lliura els Premis Francesc Layret». Arxivat de l'original el 2021-05-04. [Consulta: 4 maig 2021].
* ↑ valencia, m d. «"El valenciano está vivo y es necesario"», 17-06-2009. Arxivat de l'original el 2021-05-04. [Consulta: 4 maig 2021].
* ↑ http://www.irla.cat/activitat/ Arxivat 2016-01-22 a Wayback Machine.
* ↑ «Escola Valenciana rep el premi Ciudadanos 2008 per la seua trajectòria cultural», 03-07-2008. Arxivat de l'original el 2021-05-04. [Consulta: 4 maig 2021].
* ↑ associats, Partal, Maresma i «(29/04) 'Escola Valenciana' rep el Premi 'Vicent Ventura' atorgat per la Universitat de València.». VilaWeb.cat. Arxivat de l'original el 2018-05-01 [Consulta: 1r maig 2018].
* ↑ «Natxo Badenes relleva Vicent Moreno en la presidència d'Escola Valenciana». diarilaveu.com, 02-06-2018. Arxivat de l'original el 2021-12-05. [Consulta: 2 juny 2018].

## Vegeu també

* Fundació Sambori
* Premi Sambori de narrativa escolar

## Enllaços externs

* Pàgina oficial d'Escola Valenciana.
* Escola Valenciana al Facebook.
* @escolatv Escola Valenciana al Twitter.
* Amics i Amigues d'Escola Valenciana.